Ronald Lötzsch

Prof-o d-ro Ronald LÖTZSCH (naskiĝis la 1-an de oktobro 1931 - mortis la ) estis germana lingvisto kaj esperantisto. Li estis edzo de d-rino Gesine Lötzsch kaj patro de kvar infanoj.

Kiel infano Lötzsch vivis en la Ercmontaro kaj parolis la tiean dialekton. Kiam li lernis en la lernejo la altgermanan kaj la anglan, vekiĝis lia intereso por lingvoj kaj dialektoj.Redakcio de der esperantist: Intervjuo kun la prezidanto de GDREA, d-ro Ronald Lötzsch. En: der esperantist 4/1990, p. 74–75.

Li komencis en 1951 studon de etnografio en la Universitato de Lepsiko, sed baldaŭ decidis, studi rusologion en la Universitato de Leningrado (1951–1955). Li tie ankaŭ okupiĝis pri aliaj slavaj llngovoj, pri la litova kaj franca lingvoj, aldone pri Sanskrito. Poste li laboris kiel scienca asistanto en la Universitato de Lepsiko. En 1962 li doktoriĝis en la Humboldt-Universitato en Berlino al d-ro phil.

Ronald Lötzsch estis kunlaboranto de Akademio de Sciencoj de GDR (ĝis ties malfondo en 1991), unue  ekde 1961 ĉe la Instituto pri Slavistiko, poste ekde 1969 ĉe la Zentralinstitut für Sprachwissenschaft (Ĉefa Instituto pri Lingvistiko). De 1993 ĝis 1995 li estris la katedron pri sorabistiko en la Universitato de Lepsiko kaj estis la direktoro de la instituto pri sorabistiko tie.

Ronald Lötzsch science publikigis pri slavaj, jida, germana  lingvoj kaj Esperanto, ankaŭ pri kontaktlingvistiko, leksikografio, leksikologio, interlingvistiko, lingvopolitiko, politiko pri minoritatoj, historio de la lingvistiko kaj germana ortografio. Krome li (kun)verkis vortarojn.

Li engaĝiĝis en la Esperanto-Asocio de GDR kaj gvidis kiel ĝia lasta prezidanto (1989–1991) flanke de GDREA la alproksimiĝon al la Germana Esperanto-Ascocio . Dum la 69-a Germana Esperanto-Kongreso en la jaro 1991 en Munkeno li kune kun la GEA-prezidanto Wolfgang Schwanzer subskribis la unuiĝan kontrakton. Post la unuiĝo li estis vicprezidanto de GEA. De 1987 ĝis 1991 Ronald Lötzsch post Viktor Falkenhahn kaj Georg F. Meier estis prezidanto de la Fakgrupo Interlingvistiko/Esperanto en la Kulturligo de GDR. El ĝi estiĝis en 1991 la  Gesellschaft für Interlinguistik (GIL), kies membro li estis. 

Inter la jaroj 1962 kaj 1990 li estis sekreta kunlaboranto de la Ministerium für Staatssicherheit, sekureca servo de GDR.

   Referencoj 

 Eksteraj ligiloj 
Gesellschaft für Interlinguistik (GIL) (germane, angle)
Nekrologo Leibniz-Societo (germnane)

Kategorio:Germanaj lingvistoj
Kategorio:Germanaj esperantistoj
Kategorio:Esperanto en Berlino